
SVAGDANJE MOLITVE 


Jutarnja molitva 


U ime Oca + i Sina i Duha Svetoga. 
Amen. 
Hvaljen budi, Isuse! 
Na moje srdašce! 
Blagoslov mi jutros daj, 
Od grijeha me očuvaj. 
Za te, mali Isuse, 
Ja ću danas radit sve. 


O moj Bože! Vjerujem u Tebe, jer 
si nepogrešivo istinit. Ufam se u Tebe, 
jer si beskrajno milosrdan. Ljubim Te, 
jer si neizmjerno dobar. 


Anđele Božji, čuvaru moj, 
Danas i uvijek uza me stoj.“ 
Ruku mi pruži, vodi me ti, 
I od zala me očuvaj svih. 


Oče naš... — Zdravo Marijo... 


Božansko Srce Isusovo, prikazujem 
Ti po bezgrešnom Srcu Marijinu sve 
molitve, djela i trpljenja ovoga dana 
u naknadu za naše uvrede. 





Slatko Srce moga lsusa, daj da Te 
ljubim sve to više. 

Isuse, Tebi živim, Isuse, Tebi umirem, 
Isuse, Tvoja sam živa i mrtva. 

Slava Ocu i Sinu i Duhu Svetomu. 

Kako bijaše na počelku, tako i sada 
i vazda i u vijeke vjekova. Amen. 

U ime Oca + i Sina i Duha Svetoga. 
Amen. 


Anđeo Gospodnji 


Anđeo Gospodnji navijestio Mariji, 
I ona je začela po Duhu Svetom. 
Zdravo Marijo... 


Evo službenice Gospodnje, 
Neka mi bude po riječi tvojoj. 
Zdravo Marijo... 

| Riječ je tijelom postala, 

| prebivala među nama. 
Zdravo Marijo... 


Moli za nas, sveta Bogorodice! 


Da dostojni postanemo obećanja 
Kristovih. 


Pomolimo se. Milost svoju, 
molimo te, Gospodine, ulij u duše na- 
še, da mi koji smo po anđelovu na- 
vještenju spoznali utjelovljenje  Kri- 
sta, Sina tvoga, po _ muci _ njegovoj i 

križu k slavi uskrsnuća privedeni bu- 
demo. Po _ istom Kristu Gospodinu 
našem. Amen. 


Molitva prije jela 
Blagoslovi, Isuse, 
Nas i tvoje darove. 
Oče naš... 


Molitva poslije jela 


Tvoja ruka hranu dala, 
Moj Isuse, tebi hvala. 
Oče naš... 


Preporuka Majci Božjoj 


Spomeni se, o predobrostiva Dje- 
vice Marijo, kako se nije nikad čulo, 
da si ikoga zapustila, koji se k tebi 
u zaštitu utekao, tvoju pomoć zatra- 
žio i tvoj zagovor zaprosio. Ovim po- 
uzdanjem obodrena utječem se i ja 
k Tebi, Djevice djevica, k tebi, Majko, 
dolazim, pred tobom eto stojim ja 
grješnica i uzdišem. Nemoj, Majko Ri- 
ječi Božje, prezreti riječi mojih, nego 
ih. milostivo poslušaj i usliši. Amen. 

Večernja molitva 
U ime Oca + i Sina... 


Hvaljen budi, Isuse, 

Oprosti mi pogreške! 

Ja te ljubim srcem svim, 
Kad sam budna i kad spim. 


Pomisli sada: Kako sam vr- 
šila svoje dužnosti? Jesam li se čuvala 
grijeha u mislima, riječima i djelima? 
Jesam li se čuvala svoje glavne po- 
greške? 


Pokajanje. Oče nebeski, kajem 
se za sve svoje grijehe, ne samo što 
sam njima zaslužila, da me kazniš, nego 
osobito zato, što sam uvrijedila Tebe, 
najveće dobro. Mrzim na sve svoje 
grijehe i tvrdo odlučujem, da ne ću 
više griješiti. 

U tvoje ruke predajem dušu i tijelo 
svoje. Preporučujem Ti svoje rodite- 
lje, znance i dobročinitelje. 


O, Anđele lijepi moj, 
Uz postelju moju stoj, 
Prijatelju premili, 

Ovu noć me čuvaj ti! 


Oče naš — Zdravo Marijo — Slava 
Ocu. 

KRATKE MISNE MOLITVE 








Na početku svete Mise 

Prekriži se lijepo i reci: 

»Dragi Bože, slušat ću svetu Misu 
zato, da Te nikad teško ne uvrijedim,« 
ili »slušat ću svetu Misu za tatu i ma- 
mu,« ili »za sve ljude, koji će danas 
umrijeti,« ili »za duše u čistilištu,« ili 
»zato da pobožno primim prvu sv. 
Pričest,« »da postanem redovnica«... 

U ime Oca + i Sina i Duha svetoga. 
Amen. 

Nebeski Oče, ljubim Te nadasve. 
Kajem se za svoje grijehe i obeća- 
jem, da ću se popraviti. 

Prikazujem Tvojemu  veličanstvu ne- 
dužnoga Jaganjca, Tvoga  ljubljenog 
Sina. 

Neka bude ovo prikazanje Tebi na 
slavu i u zahvalu za sva primljena 
dobročinstva. 


Evanđelje 
Ustani, načini palcem desne ruke križić na 
čelu, na ustima i na srcu. Kad ga činiš na 


čelu pokazuješ, da vjeruješ sve, što je Isus 

rekao. Kad ga činiš na ustima, tim kažeš, de 
ne ćeš govoriti riječi, koje Isus zabranjuje. 
Kad činiš križić na srcu, tad hoćeš da rečeš, 
da ćeš od srca rado izvršiti sve, što zapovi- 
jeda Isus. Tad svećenik čita nešto od onoga, 
što je Isus radio i govorio, dok je živio na 
zemlji, a #i moli: 

Moj Isuse! Vjerujem sve, što si učio 
i što u Tvoje ime zapovijeda vjero- 
vati sveta Tvoja Katolička Crkva. Daj 
mi milost, da mogu po toj svetoj vjeri 
živjeti i umrijeti. Amen. 


Prikazanje 


Svećenik digne na zlatnom tfanjuriću kruh, 
a onda kalež s vinom prema nebu i pri- 
kazuje nebeskom Ocu. Gledaj, što svećenik 
radi, pa moli i fi ovako: 

Nebeski Oče! Prikazujem Ti sa sve- 
ćenikom kruh i vino, koje će postati 
Tijelo i Krv Isusa Krista. Združujem 
svoje srce sa Srcem božanskoga Spasi- 
telja i tako se prikazujem Tebi. 


Svef 


Kada zvonce tri puta pozvoni, moli sa sve- 
ćenikom i anđelima, koji su oko oltara: 

Svet, svet, svet si, Gospodine Bože! 
Puna su nebesa i zemlja slave Tvoje. 
Hosana na visini! Blagoslovljen, koji 
dolazi u ime Gospodnje! 

Na podizanje 


Dobro gledaj, što se čini na oltaru i kad 
svećenik digne svetu Hostiju, pogledaj u nju 
i reci: 


Gospodine _ moj i Bože moj! 

Tako isto učini, kad svećenik diže kalež sa 
svetom krvi. 

Iza toga moli ono, što želiš, da #i Isus 
dade. Što ćeš osobito moliti? Najprije ovo: 

Moj Isuse, daj da prije umrem, nego 
da učinim smrtni grijeh. 

Dragi Isuse, blagoslovi moje drage 
roditelje i daj, da jednom mi svi bu- 
demo skupa s Tobom u raju. 

Smiluj se, Isuse, dobrim dušama u 
čistilištu i uzmi ih k sebi u nebo. 

Oprosti, mili Isuse, jadnim grješni- 
cima, osobito onima, koji će još danas 
umrijeti. 

Isuse, Tebi živim! Isuse, Tebi umi- 
rem! Isuse, Tvoja sam živa i mrtva. 


Pričest 

Zvonce zazvoni tri puta, a fi. svaki puta 
moli: 

Gospodine, ja nisam vrijedna, 'da 
dođeš k meni, nego samo reci jednu 
riječ, i moja će duša biti zdrava. 

Moj Isuse, srcem cijelim 
Ja Te sada primit želim, 

O ispuni moju želju: 
Dođi, mili Spasitelju! 


Duhovna sv. Pričest 


Ako se danas ne pričešćuješ ili možda još 
nisi bila kod prve svete Pričesti, onda moli 
ovako: 


Isuse, moj Bože i Oikupitelju! Opro- 
sti mi grijehe. Ja Te želim primiti, dođi 
u moje srce. Čuvaj me, da se nikada 
ne odijelim od Tebe. Amen. 


Blagoslov 


Svećenik se okrene vjernicima i blagoslivlje 
ih, a fi moli: 

Blagoslovio nas svemogući Bog 
Otac, + Sin i Duh Sveti. Amen. 


Zahvala iza sv. Mise 


Hvala Ti, nebeski Oče, na svim mi- 
lostima, koje si mi dao kod ove svete 
Mise. Tvoj sveti blagoslov neka me 
prati na mojem putu i vodi u vječni 
život. 

Slava Ocu i Sinu i Duhu Svetomu, 
kako bijaše na počeliku tako i sada i 
vazda i u vijeke vjekova. Amen. 

SVETA ISPOVIJED 


— — 








Čuvaj se grijeha. To je lakše nego činiti 
pokoru. Kad vidiš, koliko si sagriješila, pokaj 
se, što si uvrijedila Boga, najveće i najmilije 


dobro. 


Molitva 
prije ispitivanja savjesti 
Duše sveti, daj mi milost, da upo- 
znam svoje grijehe. Pomozi mi, Majko 
Božja. Anđele čuvaru, moli za me. 
Oče naš. Zdravo Marijo. Slava Ocu. 


Ispitivanje savjesti 

Kada sam se zadnji put ispovje- 
dila? — Jesam li dobro ovršila zadnju 
ispovijed? — Jesam li zatajila koji 
smrtni grijeh? — Jesam li izvršila po- 
koru? 

Jesam li se ogriješila o 
koju Božju zapovijed? 

Jesam li se molila Bogu ujutro _i 
navečer? 

Jesam li psovala?  Proklinjala?  Za- 
klinjala se? 

Jesam li nedjeljom i blagdanom 
svojom krivnjom izostala od sv. Mise 
ili jako zakasnila? 

Jesam li kad jako rasrdila oca i 
majku? 

Jesam li koga mrzila? Tukla se? 
Učila drugoga činiti kakav grijeh? 

Jesam li što besramno mislila, želila, 
govorila, činila? Sama ili s drugima? 

Jesam li što ukrala? Želila ukrasti? 
Jesam li ukradeno vratila? 

Jesam li lagala? Lažno tužila koga u 
školi? i: 

Jesam li _ se ogriješila o 
koju crkvenu zapovijed? 

Jesam li kod sv. Mise bila pobožna? 


.Da se nisam razgledavala, razgovarala, 


smijala? Jesam li u zabranjene dane 
jela meso? Jesam li primila uskrsnu sv. 
Pričest? 

Jesam li bila ohola, lakoma, zavidna, 
srdita, lijena? 

Jesam li bila kriva, da je tko drugi 
griješio? 

Jesam li zanemarila poslove, koje 
sam bila dužna učiniti? U koji grijeh 
najčešće padam? 

Pokajanje 

Moj Bože, žao mi je, što sam grije- 
šila. Žao mi je zato, jer sam grijesima 
zaslužila, da me Ti kazniš. Ali osobito 
mi je žao, što sam uvrijedila Tebe, koji 

si moj najbolji Otac, najveće i naj- 
milije dobro. Obećajem, da Te ne ću 
više vrijeđati. Ti mi pomozi, da mogu 
držati, što sam sad obećala. Amen. 

U ispovijedaonici 

Hvaljen Isus i Marija. 

U ime Oca + i Sina... 

Skrušeno ispovijedam svoje grijehe, 
koje sam učinila od... (na pr. od dje- 
tinjstva, od svoje zadnje ispovijedi). 

Sada nabroji svoje grijehe, a kad si svršila, 
reci: 

Molim pokoru i odrješenje od grijeha. 

Kad dobiješ pokoru, reci: 

Kajem se od svega srca, što sam 
uvrijedila Boga, najveće i najmilije do- 
bro. Mrzim na sve svoje grijehe i tvr- 
do odlučujem, da ću se popraviti i da 
ne ću više griješiti. 

Kada ti ispovjednik dade odrješenje i reče: 
Hvaljen isus, odgovori: Navijeke. 


Zahvala i pokora 


Hvalim Ti od svega srca, dragi 
Isue, što si u svetoj ispovijedi milo- 
stivo _ očistio moju dušu. Obećajem, 
da Te ne ću više vrijeđati. Pomozi mi. 
Daj, da radije umrem, nego da uči- 
nim teški grijeh. 

Sada izmoli pokoru. 

SVE TOA. (PB oORJGGSGTE-ST 


Prije sv. Pričesti 


Mili Isuse, ja više vjerujem Tvojoj 
riječi nego svojim očima. Ja vjerujem, 
da se Ti tu u Presvetom Oltarskom 
Sakramentu nalaziš kao pravi Bog i 
pravi čovjek. 

Ti si, dragi Spasitelju, očistio mene 
od mnogih grijeha i sada hoćeš, da u 
svetoj Hostiji samim sobom nahraniš 
siromašnu moju dušu. 

Nisam — dostojna, — Gospodine, da 
dođeš k meni, jer sam Te često te- 
ško vrijeđala. Ali ja ljubim Tebe više 
nego sebe i više nego išta na svijetu. 
Žalim od svega srca, što san. Te ika- 
da uvrijedila i volim prije umrijeti, ne- 
go ikada više uvrijediti Tebe, najveće 
i najmilije dobro. 

Dođi, moj Isuse, dođi u moje ;rce 
i učini, da ono postane, što _ sličnije 
presvetome i premilom Srcu Tvojemu. 
To je moja živa želja, mili Spasitelju, 
da Ti k meni dođeš i da me nikada 
ne ostaviš. 

Presveta Majko Isusova i sveti Jo- 
sipe, sveti Anđele, moj čuvaru, sveti 
moji zaštitnici i svi sveci Božji, pomo- 
zite mi, da što ljepše primim Isusa u 
presvetoj Pričesti. 


Kod svefe Pričesti 


Ispovijedam se, Bogu svemogućemu, 
blaženoj Mariji vazda djevici, blaže- 
nom Mihovilu Arkanđelu, blaženom 
Ivanu “Krstitelju, —svetim — apostolima 
Petru i Pavlu, svim svetima i Tebi, oče, 
da sam vrlo mnogo sagriješila mišlju, 
riječju i djelom: moj grijeh, moj grijeh, 
moj preveliki grijeh. Zato molim bla- 
ženu Mariju vazda djevicu, blaženoga 
Mihovila _Arkanđela, blaženoga Ivana 
Krstitelja, svete apostole Petra i Pavla, 
sve svete i tebe, oče, da se moliš za 
me Gospodinu Bogu našemu. 

Kada svećenik drži Hostiju i moli, reci sku- 
pa s njim tri puta: 

Gospodine, nisam dostojna, da uđeš 
pod krov moj, nego samo reci riječ, 
i ozdravit će duša moja. 


Poslije svete Pričesti 


Sada si u mojem srcu, slatki Isu- 
se, i ljubiš me. Hvala Ti, Bože moj! 
Želim Te ljubiti, kaošto Te ljubi Tvoja 

sveta Majka, kaošto Te ljube anđeli i 
sveci i svi pravednici na zemlji. 

Slatko Srce mog Isusa, daj, da Te 
ljubim sve to više. 


Isuse, Tebi živim. 
Isuse, Tebi _ umirem. 
Isuse, Tvoja sam živa i mrtva. 


Dušo Kristova, posveti me! 
Tijelo Kristovo, spasi me! 

Krvi Kristova, napoj mel 

Vodo iz prsi Kristovih, operi me! 
Muko Kristova, okrijepi mel 

O dobri Isuse, usliši me! 

Među rane svoje sakrij me! 

Ne daj, da se odijelim od Tebe! 
Od neprijatelja zlobnoga brani mel! 
Na času smrti moje zovni me! 

I odredi, da dođem k Tebi! 

Da Te sa svetima Tvojim hvalim, 
U vijeke vjekova. Amen. 


Preslatki Isuse, Ti si kao dječak 
u Nazaretu bio dječacima i djevojči- 
cama primjer djetinje ljubavi prema 
roditeljima, poštovanja prema odrasli- 
ma, posluha prema poglavarima. Daj, 
molim Te od srca, da ja uvijek u Tebe 
gledam i živo nastojim nasljedovati 
upravo ove, a i druge Tvoje kreposti, 

pa da napredujući u godinama rastem 
u milosti i u ljubavi k Tebi. Koji živiš 
u vijeke vjekova. Amen. 

Obdari, mili Isuse, moje drage rodi- 
telje, učitelje i  dobročinitelje svim 
milostima i darovima. Pomozi svoju 
svetu Crkvu Katoličku i njezina vid- 
ljiva poglavara svetoga Oca Papu. Daj, 
da Te svi ljudi upoznaju i ljube. Smi- 
luj se siromašnim dušama u čistilištu. 
Pokoj vječni daruj im, Gospodine, i 
svjetlost vječna svijetlila im. Počivale 
u miru. Amen. 


Da dobiješ poipuni oprost 
moli klečeći pred križem 
Evo, moj dobri i preslatki Isuse, pred 
licem Tvojim bacam se na koljena i 
najvećim žarom srca molim Te i zakli- 
njem: daj, utisni mi u srce živa čuv- 
siva vjere, ufanja i ljubavi te pravu 
pokoru za grijehe moje i čvrstu od- 


luku, da ih popravim. To molim pro- - 


matrajući u sebi i gledajući u pameti 
Tvojih pet rana i imajući pred očima 
ono, što prorok David reče o Tebi, 
dobri Isuse: Probodoše ruke _ moje i 
noge moje, izbrojiše mi sve kosti. 

Izmoli zatim jedamput Oče naš, Zdravo Mari- 
jo i Slava Ocu na nakanu sv. Oca Pape. 

R A Z NE MOLITVE 


SV. KRUNICA 


Prekriži se i izmoli Vjerovanje i Oče naš, 
a onda kod prve tri Zdravo Marije, kod ri- 
ječi »Isus« dodaj: 


1. Koji neka nam umnoži vjeru. 
2. Koji neka nam uivrdi utfanje. 
3. Koji neka nam usavrši ljubav. 


Onda izmoli Slava Ocu, pa opet Očenaš i 


deset puta Zdravo Marijo. To ponovi pet puta, 

a u Zdravo Mariji kod riječi »lsus« dodaj 

uvijek jedan od slijedećih zaziva. 
Radosna otajstva 


Od 1. nedjelje Došašća do _ Korizme_ ili 
svakog ponedjeljka i četvrika 


1. Koga si, Djevice, po Duhu Svetom 
začela. 

2. Koga si, Djevice, Elizabeti u po- 
hode nosila. 

3. Koga si, Djevice, rodila. 

4, Koga si, Djevice, u hramu prika- 
zala. 

5. Koga si, Djevice, u hramu našla. 


Žalosna otajstva 


Od početika Korizme do Uskrsa ili svakog 
utorka i peika 


1. Koji se za nas krvlju znojio. 
2. Koji je za nas bičevan bio. 

3. Koji je za nas trnjem okrunjen 
bio. 

4, Koji je za nas teški križ nosio. 

5. Koji je za nas raspet bio. 


Slavna otajstva 

Od Uskrsa do Duhova ili svake srijede i 
subote 

1. Koji je od mrtvih uskrsnuo. 

2. Koji je na nebo uzašao. 

3. Koji je Duha Svetoga poslao. 

4. Koji je Tebe, Djevice, na nebo 
uzeo. 

5. Koji je Tebe, Djevice, na nebu 
okrunio. 

LITANIJE 

PRESVETOGA SRCA ISUSOVA 
Gospodine, smiluj se. 
Kriste, smiluj se. 
Gospodine, smiluj se. 
Kriste, čuj nas. 
Kriste, usliši nas. 
Oče nebeski, Bože, 


Sine, Olkupitelju svijeta, Bože, E 
Duše Sveti, Bože, E 
Sveto Trojstvo, jedan Bože, 5 
Srce Isusa, Sina Oca vječnoga, s 
Srce Isusovo, u krilu Djevice Ma- | E 
tere od Duha Svetoga sazdano, |“ 

Srce lsusovo, s Riječju Božjom 
bitno sjedinjeno, 

Srce Isusovo, veličanstva beskraj- 
noga, 

Srce Isusovo, hrame Božji sveti, 

Srce Isusovo, šatore YVišnjega, 

Srce Isusovo, kućo Božja i vrata 
nebeska, 

Srce Isusovo, žarko ognjište lju- 
bavi, 

Srce Isusovo, pravde i ljubavi po- 
sudo, 

Srce Isusovo, dobrote i ljubavi 
puno, 

Srce Isusovo, kreposti sviju bezdno, 

Srce Isusovo, svake hvale predo- 
stojno, 

Srce Isusovo, kralju i središte sviju 
srdaca, 

Srce Isusovo, u kojem je sve bla- 
go mudrosti i znanja, 

Srce Isusovo, u kojem prebiva sva 
punina božanstva, 

Srce Isusovo, koje je Ocu vrlo 
omiljelo, 

Srce Isusovo, od kojega punine 
svi mi primismo, 

Srce Isusovo, željo bregova vječ- 


nih, 

Srce Isusovo, strpljivo i mnogoga 
milosrđa, 

Srce Isusovo, bogato za sve, koji | _ 
zazivaju Tebe, 


Srce Isusovo, izvore života i sve- | ? 
tosti, = 
Srce Isusovo, pomirište grijeha 
naših, m 
Srce Isusovo, nasićeno pogrdama, | — 
Srce Isusovo, satrveno zbog opa- 
čina naših, m 


Srce Isusovo, do smrti poslušno, 
Srce Isusovo, kopljem probodeno, | “ 
Srce Isusovo, izvore sve utjehe, 


Srce Isusovo, živote i uskrsnuće |" 
naše, = 

Srce Isusovo, mire_i pomirenje | _ 
naše, 


Srce Isusovo, žrtvo za grijehe, 

Srce Isusovo, spasenje onima, koji 
se u Te ufaju, 

Srce Isusovo, ufanje onima, koji u 
Tebi umiru, 

Srce Isusovo, milino sviju svetih, 


m 


Jaganjče Božji, koji odnimaš grijehe 
svijeta, oprosti nam, Gospodine. 


Jaganjče Božji, koji odnimaš grijehe 
svijeta, usliši nas, Gospodine. 

Jaganjče Božji, koji odnimaš grijehe 
svijeta, smiluj se nama. 


Sveć. Isuse, kroiki i ponizni Srcem. 
Puk. Učini Srce naše po Srcu svojem. 


Pomolimo se! 


Svemogući vječni .Bože, pogledaj na 
Srce preljubljenoga Sina svojega i na 
hvale i zadovoljštine, koje u ime 
grješnika Tebi prikazuje i njima, koji 
milosrđe Tvoje mole, Ti oproštenje 
udijeli umilostivljen u ime istoga Sina 
svojega Isusa Krista, koji s Tobom ži- 
vi i kraljuje u vijeke vjekova. Amen. 


LITANIJE LAURETANSKE B. D. M. 


Gospodine, smiluj se. 

Kriste, smiluj se. 

Gospodine, smiluj se. 

Kriste, čuj nas. 

Kriste, usliši nas. 

Oče nebeski Bože, smiluj se nama! 

Sine, Otkupitelju svijeta Bože, smiluj 
se nama! 

Duše sveti Bože, smiluj se nama! 

Sveto Trojstvo jedan Bože, smiluj se 
nama! 

Sveta Marijo, 

Sveta Bogorodice, 
Sveta Djevo djevica, 
Majko Kristova, 

Majko Božje milosti, 
Majko prebistra, 
Majko prečista, 

Majko neoskvrnjena, 
Majko nepovrijeđena, 
Majko ljubezna, 
Majko divna, 

Majko dobrog savjeta, 
“Majko Stvoriteljeva, 
Majko Spasiteljeva, 
Djevice premudra, 
Djevice časna, 

Djevice hvale dostojna, 
Djevice moguća, 
Djevice milostiva, 
Djevice vjerna, 
Ogledalo pravde, 
Prijestolje mudrosti, 
Uzroče naše radosti, 
Posudo duhovna, 
Posudo poštovana, 
Posudo uzorna pobožnosti, 
Ružo otajstvena, 
Tornju Davidov, 
Tornju bjelokosni, 
Kućo zlatna, 

 Škrinjo zavjetna, 

Vrata nebeska, 

Zvijezdo jutarnja, > 
Zdravlje bolesnih, a 
Utočište grješnika, 


Utjeho žalosnih, i 
Pomoćnice kršćana, c 
Kraljice anđela, 
Kraljice patrijarha, m 
Kraljice proroka, 
Kraljice apostola, F 
Kraljice mučenika, s 
Kraljice ispovijedalaca, 
Kraljice djevica, na 
Kraljice svih svetih, (| 6 
Kraljice bez grijeha istočnoga 

začeta, > 


Kraljice sv. krunice, 
Kraljice mira, 

Jaganjče Božji, koji odnimaš grijehe 
svijeta, oprosti nam, Gospodine. 
Jaganjče Božji, koji odnimaš grijehe 

svijeta, usliši nas, Gospodine. 
Jaganjče Božji, koji odnimaš grijehe 


svijeta, smiluj se nama. 


Sveć. Moli za nas, sveta _Bogo- 
rodice! 


Puk. Da dostojni postanemo obe- 
ćanja Kristovih. 

Pomolimo se! 
Dopusti nama, slugama svojim, mo- 
limo, Gospodine Bože, da se nepre- 
stano radujemo duševnom i ijelesnom 


zdravlju i da se slavnim zagovorom 
blažene Marije vazda Djevice izbavi- 
mo od sadašnje žalosti i naužijemo 


vječne radosti. Po Kristu Gospodinu 
našem. Amen. 
Sveć. Moli za nas sv. Josipe! 
Puk. Da dostojni postanemo obe- 
ćanja Kristovih. 


Pomolimo se! 


Molimo Te, Gospodine, da nam 
budu na pomoć zasluge zaručnika 
presvete Majke Tvoje, da zadobijemo 
njegovim zagovorom, što ne možemo 
postići svojom slaboćom. Koji živiš i 
kraljuješ u vijeke vjekova. Amen. 


LITANIJE SV. JOSIPA 


Gospodine, smiluj se. 

Kriste, smiluj se. 

Gospodine, smiluj se. 

Kriste, čuj nas. 

Kriste, usliši nas. 

Oče nebeski, Bože, smiluj se nama! 

Sine, Otkupitelju svijeta, Bože, smiluj 
se nama! 

Duše Sveti, Bože, smiluj se nama! 
Sveto Trojstvo, jedan Bože, smiluj 


nama! 


Sveta Marijo, 

Sveti Josipe, 

Slavni porode Davidov, 
Svjetlosti patrijarha, 
Zaručniče Bogorodice, 
Stidljivi čuvaru Djevice, 
Hranitelju Sina Božjega, 
Brižni branitelju Kristov, 
Glavaru slavne obitelji, 
Josipe pravedni, 

Josipe prečisti, 

Josipe premudri, 

Josipe jaki, 

Josipe pokorni, 

Josipe vjerni, 

Ogledalo strpljivosti, 
Ljubitelju siromaštva, 
Uzore radnika, 

Uresu domaćega života, 
Čuvaru djevica, 

Potporo obitelji, 

Utjeho bijednih, 

Ufanje bolesnih, 
Zaštitniče_umirućih, 
Strahu zlih duhova, 
Pokrovitelju svete Crkve, 


se 

Jaganjče Božji, koji odnimaš grijehe 
svijeta, oprosti nam, Gospodine. 
Jaganjče Božji, koji odnimaš grijehe 

svijeta, usliši nas, Gospodine. 
Jaganjče Božji, koji odnimaš grijehe 

svijeta, smiluj se nama. 

Sveć. Postavio ga je gospodarom 
doma svojega. | 

Puk. | poglavicom 
svojega. 

Pomolimo se! 

Bože, koji si se neiskazanom pro- 
vidnosti dostojao izabrati blaženoga 
Josipa za zaručnika presvetoj Majci 
svojoj, daj, molimo, da koga kao po- 
krovitelja častimo na zemlji, zavrije- 
dimo imati zagovornika na nebu. Koji 
živiš i kraljuješ u vijeke vjekova. 
Amen. 

Molitva sv. Josipu za sv. čistoću 


Čuvaru djevica i oče, sveti Josipe, 
čijoj vjernoj skrbi bi povjerena sama 
nevinost Isus Krist i Djevica nad dje- 
vicama, Marija: po dvostrukom tom 
predragom  zalogu žarko te molim, 
isprosi mi, da od svake nečistoće oču- 
vam srce i čistim srcem služim Isusu 
i Mariji. 

(300 dana oprosta jedampui na dan. Pijo IX.) 

svega imanja 


-- a => 
—e— aan 60 


Prije blagoslova s Presvetim 


Divnoj dakle Tajni ovoj 
Klanjajmo se smjerno mi, 
Stari zakon Žrtvi novoj 
Nek se sada ukloni, 
Vjera duši čovjekovoj 
Nek spoznanje dopuni. 


Bogu Ocu, Bogu Sinu 

Hvala s pjesmo radosnom, 
Slavimo im veličinu, 

Častimo ih dušom svom, 

K Duhu Svetom nek se vinu 
Glasi s dikom jednakom. Amen. 


Svećenik: 
njima. (Aleluja.) 


Kruh s neba dao si 


Puk: Koji svaku slast bi 
daTalja slast u sebi ima. 


Pomolimo se. 


Bože, koji si nam u divnom Sakra- 


mentu ostavio uspomenu muke svoje, 


podaj, nam, molimo, tako častiti sve- 

ta otajstva tijela i krvi tvoje, da vazda 

osjećamo u sebi plod otkupljenja tvoje- 

ga. Koji živiš i kraljuješ u vijeke vjekova. 
Puk: Amen. 

Poslije blagoslova s Presvetim 
Pohvale Imenu Božjemu kao zadovoljština 
za psovke i kletve 

Blagoslovljen budi Bog! 

Blagoslovljeno njegovo sveto Ime! 

Blagoslovljen Isus Krist, pravi Bog i 
pravi čovjek! 

Blagoslovljeno Ime Isusovo! 

Blagoslovljeno presveto Srce Isusovo! 

Blagoslovljen Isus u presvetom Oltar- 
skom Sakramentu! . 

Blagoslovljena velika Bogorodica, pre- 
sveta Djevica Marija! 

Blagoslovljeno sveto i neoskvrnjeno 
njezino Začeće! 

Blagoslovljeno ime Marije, Djevice i 
Majke! 

Blagoslovljen sveti Josip, njezin pre- 
čisti zaručnik! 

Blagoslovljen Bog u svojim anđelima i 
u svojim svecima. 


SV. TEREZIJI OD MALOGA ISUSA 

O Isuse, koji si dao, da bli. Terezija 
poput liljana procvate u vrlu tvoje 
Crkve, te je odabrao za žrtvu ljubavi, 
dopusti milostivo, da nasljedujemo nje- 
zine kreposti i po njezinu primjeru 
molimo, žrivujemo i trpimo za tvoje 
svećenstvo, da bi vrijedni svećenici u 

tvom vinogradu djelovali i privodili 
k tebi duše, koje si svojom dragocje- 
nom krvi otkupio. Koji živiš i kra- 
ljuješ u vijeke vjekova. Amen. 


POBOŽNI UZDASI 


Isuse, Marijo, Josipe, vama darujem 
svoje srce i svoju dušu. 

Isuse, Marijo, Josipe, budite mi u po- 
moć u posljednjem smrtnom boju. 
Isuse, Marijo, Josipe, dajte, da mirno 
preminem u vašem svetom društvu. 


Posveitna molitva presv. Srcu Isusovu 


(Na blagdan Krista Kralja) 
(Pijo XI. 8. V. 1929.) 


Isuse preslatki, Oikupitelju ljudsko- 
ga roda, pogledaj na nas pred oltarom 
tvojim preponizno prostrte. Tvoji smo, 
tvoji hoćemo da budemo; a da može- 
mo s tobom što čvršće bili sjedinje- 
ni, evo se danas svaki od nas drage 
volje — posvećuje — Presvetomu = Srcu 
tvojemu. Tebe, istina, mnogi nisu nika- 
da upoznali; tebe su prezrevši za- 
vijedi tvoje, mnogi odbacili. Smiluj 
se na jedne i na druge, predobrostivi 
Isuse, i sve ih pritegni k svetome Srcu 

svojemu. Kralj budi, Gospodine, ne 
samo vjernima, koji se nisu ni u jedno 
vrijeme odmetnuli od tebe, nego _i 
rasipnim sinovima, koji su te ostavili: 
učini, da se ovi u kuću očinsku brzo 
povrate, da od bijede i glada ne po- 
ginu. Kralj budi onima, koje ili kriva 
mnijenja zavaravaju ili nesloga rastav- 
lja, i prizovi ih natrag k luci istine i 
k jedinstvu vjere, da naskoro bude 
jedno stado i jedan pastir. Kralj budi 
napokon svim onima, koji se još u 
tami _krivoboštva ili islama nalaze, i 
ne krati se privesti ih u kraljevstvo 
svoje. Svrni napokon milosrdne oči 
svoje na potomke onoga naroda, koji 
je tako dugo bio narod izabrani; a 
krv nekoć na njih izazvana neka sada 
i na njih sađe kao olikupnina i vrelo 
života. Udijeli, Gospodine, Crkvi svo- 
joj sigurnu i potpunu slobodu, udijeli 
svim narodima _ mir i red; učini, da 
s obadva stožera zemlje odliježe glas: 
Budi hvala božanskomu Srcu, po 
kojem nam je stečeno spasenje, nje- 
mu slava i čast u vijeke. Amen. 


Molitva Majci Božjoj za sv. čistoću 
Zdravo Marijo... 

O Gospođo moja, o Majko moja. 
tebi se sasvim prinosim i da pokažem, 
kako sam fi odana, posvećujem ti da- 
nas svoje oči, svoje uši, svoja usta, 
svoje srce, upravo cijelu sebe. Kad 
sam dakle sva tvoja, o dobra moja 
Majko, čuvaj me i brani me kao stvar 
I svojinu svoju. 

(100 dana oprosta jedamput na dan) 


Molitva za vjerne mrtve 

Bože, stvoritelju i otkupitelju svih 
vjernih, udijeli dušama sluga i službe- 
nica svojih otpuštenje sviju grijeha, 
da oproštenje, koje su vazda željele, 
pobožnim molitvama postignu. Koji 
živiš i kraljuješ po sve vijeke vjekova. 
Amen. 

Pokoj vječni daruj im, Gospodine. 
I svijetlost vječna svijetlila im. 
Počivali u miru! Amen. 


Molitva za mir 


Bože, od koga su svete želje, pravi 
savjesti i pravedna djela, daj sluga- 
ma svojim onaj mir, kojega svijet ne 
može dati, da i srca naša budu zapo- 
vijedima tvojim poslušna, i sadanja 
vremena, bez straha _ od neprijatelja, 
po tvojoj zaštiti mirna. 

Molitva za svaku potrebu 


Neiskazano milosrđe svoje, Gospodi- 
ne, milostivo nam ukaži, pa nas za- 
jedno i odriješi od sviju grijeha i iz- 
bavi od kazna, koje za njih zaslu- 
žujemo. 

Molitva djece za roditelje 

Gospodine Bože, ti si nam zapovje- 
dio, da svoje starije slušamo, štuje- 
mo i ljubimo; ti si nam svečano 
obećao i vječno blaženstvo, ako bude- 
mo točno vršili dužnosti svoje prema 
roditeljima; molimo te, podaj nam 
milost, da uzmognemo svoje roditelje 
vazda kako treba štovati i ljubiti, 
njihove nauke slušati, njihove opome- 
ne i zapovijedi tako izvršivati, kao 
da ti sam opominješ i zapovijedaš. 
Udijeli nam milost, da ih od srca 
ljubimo i tu ljubav djelom pokažemo; 
da im u potrebama njihovim rado po- 
mognemo, te im tako vratimo ljubav, 
koju su nam iskazivali od prvoga 
časa života našega. O ljubezni Oče 
nebeski, daj nam milost, da sve svoje 
dužnosti spram roditelja savjesno iz- 
vršimo i jednoć se zajedno s njima 
kod tebe veselimo na vijeke vjekova. 
Amen. 

MOLITVE, KOJE MORA ZNATI 
SVAKI KATOLIK 


Znak svetoga križa 


U ime Oca + i Sina i Duha Svetoga. 
Amen. 


Oče naš 


Oče naš, koji jesi na nebesima, sveti 
se ime tvoje. Dođi kraljevstvo tvoje. 
Budi volja tvoja, kako na nebu, tako 
i na zemlji. Kruh naš svagdanji daj 
nam danas. | otpusti nam duge naše, 
kako i mi otpuštamo dužnicima našim. 
I ne uvedi nas u napast, nego izbavi 
nas od zla. Amen. 


Zdravo Marijo 


Zdravo Marijo, milosti puna, Gospo- 
din s tobom; blagoslovena ti među 


ženama, i blagosloven plod utrobe 
tvoje, Isus. 


Sveta Marijo, Majko Božja, moli za 
nas grješnike sada i na čas smrti naše. 
men. 

Slava Ocu 
Slava Ocu i Sinu i Duhu Svetomu. 
Kako bijaše na počeiku, tako i sada 
i vazda i u vijeke vjekova. Amen. 


Vjerovanje 
Vjerujem u Boga, Oca svemoguće- 
ga, Stvoritelja neba i zemlje. | u Isusa 
Krista, Sina Njegova jedinorođena, 
Gospodina našega, koji je začet po 
Duhu Svetom, rođen od Marije Dje- 
Vice, mučen pod Poncijem  Pilatom, 
raspet, umro i pokopan; sašao nad 
pakao, freći dan uskrsnuo od mrtvih, 
uzašao na nebesa, sjedi s desne Boga 
Oca svemogućega; odonud će doći 
suditi žive i mrtve. Vjerujem u Duha 
Svetoga, svetu Crkvu katoličku, općin- 
stvo svetih, oproštenje grijeha, uskr- 
snuće tijela, život vječni. Amen. 
Deset zapovijedi Božjih 
1. Ja sam Gospodin Bog Tvoj; nemaj 
drugih bogova uz mene. 
2. Ne izusti imena Gospodina Boga 
svoga uzalud. 
3. Spomeni se, da svetkuješ dan 
Gospodnji. 
4. Poštuj oca i mater, da dugo živiš 
i dobro ti bude na zemlji. 

Ne ubij. 

Ne sagriješi bludno. 

Ne ukradi. 

Ne reci lažna svjedočanstva na 


bližnjega svoga. 


« Ne poželi žene bližnjega svoga. 


Ne poželi nikakve stvari bližnjega 
svoga. 


Pet zapovijedi crkvenih 


Svetkuj zapovijedane blagdane. 


2. Slušaj pobožno svetu Misu u nedje- 


SI GUuOAaRUWN = 


«Ne svadbuj svečano u 


lju i ostale zapovijedane blagdane. 


« Posti zapovijedane poste i u odre- 


đene dane ne mrsi. 


. Svake se godine najmanje jedam- 


put ispovijedi i o Uskrsu pričesti. 
zabranjeno 
vrijeme. 


Sedam svetih sakramenata 
Krst. 


. Potvrda. 
. Presveti Oltarski Sakramenat. 


Pokora. 


« Posljednje pomazanje. 
. Sveti red. 
. Ženidba. 


Sedam glavnih grijeha 


1. Oholost. 
2. Škrtost. 
3. Bludnost. 
4. Zavist. 
5. Neumjerenost u jelu i pilu. 
6 Srditost. 
7. Lijenost. 
Pei poglavitih istina kršćanskih 
1. Samo je jedan Bog. 
2. Tri su božanske osobe. 
3. Bog je sve stvorio, sve uzdržava i 


upravlja. 
4. Sin je Božji čovjekom postao i 
smrću nas svojom na križu otkupio. 
5. Bog dobro vijekom nagrađuje, a zlo 
vijekom kazni. 


Dužnosti kršćanske 
Prva: Kloni se zla duhovnoga _ ili 
grijeha. 
Druga: Čini dobro ili: drži zapovi- 
jedi Božje i živi kreposno. 


Djelo vjere 
Vjerujem u te, Bože moj, da si 
jedan jedini božanstvom u tri osobe, 
Otac, Sin i Duh Sveti. Vjerujem, da 

je druga osoba, Sin Božji, krepošću 
Duha Svetoga, čovjekom postao, rodio 
se i sve nas otkupio; i da će doći 
suditi žive i mrtve; da će dobre na- 
platiti slavom nebeskom, a grješnike 
kazniti mukama  paklenim. Vjerujem 
nadalje sve ono, što vjeruje i vjero- 
vati uči sveta Mati Crkva rimokato- 
lička. A sve to vjerujem zato, što si 
to navijestio ti, Bože, koji si neiz- 
mjerna mudrost i vjekovita istina, koji 
ne možeš prevariti niti prevaren biti, 
jer sve znaš i vidiš. O Bože, umnoži 
vjeru moju! 
Djelo ufanja 


Ufam se u te, o premilostivi Bože 
moj, da ćeš mi po zaslugama muke i 
smrti Isusove i po mojim dobrim 
djelima pomoću tvojom učinjenim, 
oprostiti sve grijehe i dati slavu ne- 
besku. A to se ufam zato, što ti, 
Bože svemogući, možeš, što si obe- 
ćao, i u obećanju si svojem stalan i 
vjeran. O Bože, učvrsti ufanje moje! 


Djelo ljubavi 


Ljubim te, o Bože moj, svim srcem 
i dušom svojom nada sve, jer si ti 
sam po sebi svake ljubavi dostojan, 


da 











i zaradi tebe ljubim bližnjega svoga 
kao samoga sebe. O Bože, užezi 
ognjem ljubavi tvoje srce moje, te iz 
ove goruće ljubavi prema tebi, jako 
se kajem, što sam ikada uvrijedio 
tebe, neizmjerno dobro. Mrzim na sve 
grijehe života svoga, i to većma nego 
na ikoje drugo zlo. O da te nisam 
nikada uvrijedila. Tvrdo odlučujem, da 
ću se čuvati svakoga grijeha te volim 
umrijeti, nego ikojim grijehom, osobito 
smrinim uvrijediti tebe, najveće dobro. 
A sve ću počinjene grijehe po milosti 
tvojoj iskreno ispovijediti i učiniti za 
njih dostojnu pokoru. Smiluj mi se, 
dakle, o svemogući Isuse, i budite mi 
na pomoć, milostiva Marijo i sveti 
Josipe! Amen. 


Četiri posljednje stvari čovjeka 

Smrt, sud, pakao i kraljevstvo ne- 
besko. — »U svim djelima svojim 
spomeni se posljednjih stvari, pa ne 
ćeš nikada sagriješiti.« 


OBNOVA KRSNOGA ZAVJETA 
Kod prve svele Pričesti 


1 

Držeći upaljenu svijeću obnovi krsni zavjet, 

što su ga mjesto tebe na svetom krštenju 
kumovi Bogu učinili. S oltara pita djecu 

Svećenik: Što ste kod svetoga kr- 
sta zaprosili od Crkve Božje? 

Djeca: Vjeru. 

Sveć. Što vam daje vjera? 

Djeca: Život vječni. 

Sveć. Ako hoćete imati život vječ- 
ni, držite zapovijedi: Ljubite Gospo- 
dina Boga svojega svim srcem svojim 
i svom dušom svojom i svim umom 
svojim a bližnjega svojega kao sama 
sebe. O ovim dvjema zapovijedima 
visi sav zakon i proroci. A vjera je, 
da jednoga Boga štujete u Trojstvu i 
Trojstvo u jedinstvu, a da ne pomi- 
ješate_ osoba i ne rastavite  bistva. 
Jer druga je osoba Očeva, druga Si- 
nova, druga Duha Svetoga; a u njih 
trojice jedno je bistvo i jedno je samo 
Božanstvo. 

Sveć. Odričete li se sotone? 

Djeca: Odričemo. 

Sveć. | svih njegovih djela. 

Djeca: Odričemo. 

Sveć. | svega sjaja njegova? 

Djeca: Odričemo. 

Sveć. Vjerujete li u Boga Oca sve- 
mogućega, Stvoritelja neba i zemlje? 

Djeca: Vjerujemo. 

Sveć. Vjerujete li u Isusa Krista, 
Sina njegova jedinoga, Gospodina na- 

šega, rođena i mučena? 

Djeca: Vjerujemo. 

Sveć. Vjerujete li u Duha Svetoga, 
svetu Crkvu katoličku, općinstvo Sve- 
tih, oproštenje grijeha, uskrsnuće  ti- 
jela i život vječni? 

Djeca: Vjerujemo. 

Sveć. Vjerujete li, da je Isus Krist 
U presvetom oltarskom Sakramentu s 
dušom i tijelom, s tijelom i krvlju, 
s Božjom i čovječjom naravi? 


Djeca: Vjerujemo i ispovi- 
jedamo. 
Sveć. Vjerujete li i u sve drugo, što 


nam svela Mati Crkva katolička vje- 
rovati nalaže? 

Djeca: Vjerujemo. 

Sveć. Obećajete li svetoj i nepogre- 
šivoj Crkvi vjernost i poslušnost? 

Djeca: Obećajemo. 

Sveć. Hoćete li kao prava djeca 
svete Matere_ Crkve _ uvijek  obdrža- 
vati_njezine zapovijedi? Hoćete li 
kao pravi katolici do posljednjega 
časa živjeti i umrijeti? 

Djeca: Hoćemo kao dobra i 
poslušna djeca / obdržava- 
ll sva zapovijedi / faže 
svete Majke Crkve; / hoće- 

mo živjeti i umrijeti kao 
pravi katolici. 

Sveć. Kleknite i pobožno molite! 

Djeca klečeći mole: Hvalimo ti iz 
dna srca, / Bože, Oče nebeski, / što 
si nam milostivo dao, / da vjerujemo 
u te / i u tvojega Sina Isusa Krista, 
Gospodina našega, i u Duha Sveto- 
ga, / i što si nam dobrostivo udijelio, 
/ da smo se u tvojoj svetoj / i nepo- 
grešivoj Crkvi rodili. / Klečeći pred 
tobom / obećajemo ti pred svim anđe- 
lima i svecima / vjernost na vijeke, / 
koju su fi u ime naše / drugi kod 
našega krštenja zavjetovali. /  Ojači 
nas, Gospodine, svojom milošću! / Ču- 
vaj nas u svim našim  napastima! / 
Daj, da prije umremo, nego li ti ne- 
vjerni budemo! / Udijeli nam milost, 
/ da riječju i činom / svoju vjeru uvi- 
jek zasvjedočavamo, / te nas k sebi 
uzmi u život vječni, / kada bude sve- 
ta volja tvoja. 

Iza toga moli svećenik ovu molitvu: 

Milostivi, vječni Bože! Pogledaj do- 
brostivo na ovu svoju djecu, i usliši 
milostivo njihovu — smjernu molitvu. 
Daj, da izvrše, što žele. Ne dopusti 
nikada, da se ove nejake sirote, koje 
su tvoja djeca, ikada od tebe rastave. 

Ne daj, da duše njihove, otkupljene 
dragocjenom krvlju = jedinorođenoga 
Sina tvojega, zaplijeni neprijatelj, koji 
na njih vreba. Svijetlo prave vjere vi- 
jekom im svijetlilo, i u tom svijetlu 
poznali uvijek tvoju volju i vjerno je 
vršili. Neka rastu u mudrosti i dobi; 
Vodi ih od kreposti do kreposti, dok 
ne ugledaju svjetlost vječnu, gdje će 
tebe, svoga nebeskoga Oca, i tvojega 
jedinorođenoga Sina i Duha Svetoga 
licem u lice gledati i hvaliti te i sla- 
viti sa svim anđelima i svecima od 
vijeka do vijeka. Amen. 

Na kraju zapjevaju djeca: 

Čist da si, krsni zavjete, 

Ja Crkvu slušat hoću 

I majčine joj savjete, 

A vijek ću bježat zloću. 

Sveđ hvaljen Bog na daru tom, 

Što žiće moje sveza s njom — 

Njoj vjerna bit ću vazda. 

Gospodin moj ko Čovjek-Bog 

Najveće dobro moje, 

Moj pastir, čuvar bića mog, 

Prikaza tijelo svoje. 

Ta vjera, to je život moj, 

Jer nauk, Majko, svet je tvoj — 

Njem vjerna bit ću vazda. 

Ti znaš, da ja sam jadan crv 
Na bijednom svijetu tome, 

Pa daješ ti mi Tijelo, Krv, 

Tu snagu tijelu mome. 

To ufanje, to spas je moj, 

Jer nauk, Majko, svet je tvoj — 
Njem vjerna bit ću vazda. 


Oj divna vezo ljubavi, 

Bog ofac moj, ja dijete; 

Ti, Bože, me ne ostavi, 

Kad napasti mi prijete! 

A_ ljubit Boga cilj je moj, 

Jer nauk, Majko, svet je tvoj — 
Njem vjerna bit ću vazda. 


Preporučuje se, da poslije podne bude 
svečana večernjica, pod kojom bi se djeca, 
koja su primila prvu svetu Pričest, posvetila 
Majci Božjoj. Svećenik tad moli pred djecom, 
a ona za njim izgovaraju ovu posvetnu mo- 
litvu sv. Franje Saleskoga: 


Pozdravljam te, / preslatka Djevice 
Marijo, / Majko Božja, / i uzimam 
ie za svoju Majku; / o uzmi me za 
svoju kćer i sluškinju; / ja ne ću dru- 
ge majke ni druge gospodarice osim 
tebe. / Spomeni se dakle dobra, / 
milostiva / i slatka moja Majko, / da 
sam ja tvoja kći, / da si ti tako mo- 
guća, / a ja tako siromašno, / slabaš- 

no, / grješno stvorenje! / Vodi me i 
brani me / u svim mojim djelova- 
njima, / jer sam ja kukavna prosjakinja, / 
koja treba tvoje pomoći / i tvoje za- 
štite. 

Daj mi dakle, / sveta Djevice i 
slatka Majko, / da i mene tvoje mi- 
losti / i kreposti zapanu, / osobito 


tvoja poniznost, / potpuna čistoća / i 


iskrena ljubav, / i sve ono, za što 
znaš, / da je meni najpotrebnije. / 
Ne reci, / da mi to ne možeš dati; / 
jer je Sin tvoj / svu moć na nebu i 
na zemlji / u tvoje ruke predao; / 
pa i treba da me uslišiš / jer si ti 
Majka / svim ubogim potomcima Ada- 
movim, / a osobito si moja Majka. / 
Budući da si dakle, / o blaga Djevi- 
ce, / moja Majka i tako moćna, / 
iko bi te mogao ispričati, / kada bi 
mi svoju pomoć uskratila? / Vidiš, 
ljubezna_ Majko, / da si ti prisiljena _/ 
moj vapaj uslišit, / Nad sve nebo 
uzvišena, / isprosi mi svojim zagovo- 
rom / sve milosti, / koje mi je pre- 
sveto Trojstvo / Otac, Sin i _ Duh 
Sveti / za ovaj svijet / i za vječnost 
pripravilo. Amen. 

PJESME 
=... 


U to vrijeme godišta mir se svijetu 
navješla — porođenjem Djetešca, kom 
je Majka Djevica. 


Anđeli se javili, rajsku pjesmu sla- 
gali — slava Bogu pjevali, a mir ljud- 
ma prosili. 


Djeva Sina rodila, đavlu silu slomila 


— svijetu Spasa podala, nama Majka 
postala. | 


A mi Kristu hvalimo, s anđelima pje- 
Vajmo — porad žrtve njegove, što je 
za nas započe. 


.S rajskih visina evo Te k nama — 
Cijeli Te _ narod pozdravlja Tvoj! — 
Radost, veselje neka Ti reče — pjesme 
sad naše zanosni poj. — Hosana Tebi, 
Isuse Kriste — u slici svete Hostije! 


Koje li čudo pred nama biva! — 
Isus gle rajski ostavlja kras: — ljubav 
na zemlju k nama ga vodi — ljubav i 
skrb za vječni naš spas. — Hosana... 

Nekad na križu za nas se dade — 
ljude za grješne sveti naš Bog. — Sad 
na oltaru žrivuje žrtvu — krvi i tijela 
svetoga svog. — Hosana... 


Do nebesa nek se ori naših grudi 
gromki glas, neka jeknu rajski dvori, 
nek nas čuje Isus Spas — Isukrste, Srcu 
tvom s nama naš se kune dom, dušom 
tijelom vijek sam tvoj, za krst časni 
bijuć boj! 

Čujte puci širom svijeta, oci naši 
čujte sad, čujte sluge pakla kleta, kako 
Hrvat kliče mlad — lsukrste... 

Stijeg Hrvata, Srce Krista, tu nam 
rudi sreća, spas, tu sloboda zlatna bli- 
sta, tu se ori slavski glas — Isukrste... 

Pređi naši kano lavi za krst časni 
biše boj, tko je sinak ovoj slavi, Kristu 
vjeran vijekom poj: — lsukrste... 

Neka grmi pako hudi, neka bjesni 
cijeli svijet, neka borba lomi grudi, 
čvrsto stoji zavjet svet. — lsukrste... 


O Srce, Sina Božjega, o slava fi i 
čast — dobrote fi si izvor čist i rajska 
naša slast — u tebi nam je radost sva, 
u tebi nam je nada sva — u tebi žića 
kras, u tebi vječni spas. 

U tebi ljubav gori, sja, ko sjajnog 
sunca žar — o kako divan taj je sjaj i 
kakav li mu čar — U tebi... 

I nas učini, Isuse, po svetom Srcu 
svom — da srce naše misli vijek, što 
godi Srcu tvom — U tebi... 


Sunašce na počin palo, zemlja za 
njim žudi, — a za Tobom, Spasitelju, 
čeznu moje grudi. 

Ispila se hladna rosa, željno ju je 
cvijeće, — a za Tobom Spasitelju, mo- 
ja duša lijeće. 

Silna bura nalegla se, sve se snjo- 
me bori, — a za Tobom, Spasitelju, 
moja duša gori. 

.Svud prevukli oblaci se, daj vedrino 
sini, — Dođi, blagi Spasitelju, samnom 
se sjedini. 


Zdravo, Tijelo Isusovo — na oltaru 
posvećeno. Zdravo... Svetim Duhom 
upućeno ... Od Djevice porođeno ... 
U jaslice postavljeno ... Vele gorko 
izmučeno ... Za nas na križ pribijeno 
... Mrtvo u grob sahranjeno ... Tre- 
ći danak uskrsnulo ... Na nebesa uz- 
neseno ... Zdesna Ocu posađeno ... 

Nam za hranu svima dano — Zdrav, 
od meda slađi kruše, kim se hrane 
vjerne duše — Zdravo, Trojstvo u 
Jedinstvu, zdrav, Isuse, u Božanstvu — 
— Tebi hvala, tebi dika, tebi slava pre- 
velika — O Isuse, budi hvaljen po sve 
vijeke vjeka. Amen. 


Sa nebesa sad će .doći Veličanstvo 
Isus Bog — Smjerno 'pozdravimo nje- 
ga iz dubine srca svog — S rječma 
svetim misničkima on će sići k nama 
svima — na žrivenik“sveti svoj. 

Slava Bogu na visini zapjevajmo 
složno svi — a svim ljudma na nizini 
podaj mir svoj, Bože, ti — Tebe, Oče 
vijek _priznavat, tebi hvalu, čast po- 
davat — daj da želi svaki nas. 


Spasitelju, dobri Isukrste, ti si dobar 
pastir stada svog — ti nad njime le- 
bdiš, bdiješ, paziš, da ga ništa ne za- 
desi zlog. 

I ja hoću biti ovca tvoja, vjerno ići 
za tobom ću svud — Glas ću slušat 
premili tvoj vazda, nit od tebe ja ću 
ići kud. 

Zapovijedi tvoje svete Crkve vršit 
ću od svega srca rad — Volim trpjet 

sve zlo na tom svijetu, no uvrijedit 
grijehom tebe kad. 

Isukrste, moj pastiru dobri, koj se 
brineš i za mene vijek — čuvaj, pazi, 
vodi, ravnaj mene — dok nastupi vječ- 
nosti mi tijek. 


Srce božanske Isusa moga, daj da 
sve više ljubim te ja — ti si veselje 
naroda svoga, ti moga žića nada si 
sva — Srce božansko Isusa moga, žića 
mog spas i nada si sva. 

K tebi ću hiti u svako doba, danju 
i noću tebe ću zvat — ti ćeš mi biti 
nada do groba, fi ćeš mi duši pokoja 
dat — Srce božansko... 

U srcu žar mi i ljubav gori k slatko- 
mu Srcu Isusa mog — lsuse, drage 
grudi otvori, postavi usred Srca me 
svog — Srce božansko... 


Nek vlada Beg, svud neka vlada — 
u njemu samo naš je spas — O, Djevo, 
daj, njegvo u krilo kroz žiće ovo vodi 
nas. — Oj čuj nas, Majko slatka, taj vjere 
čuj nam glas — nek vlada Bog, sve 
dobro naše, nek vlada Bog, naš Kralj, 
naš Spas. 

ME ika Bog u srcu djece, da bu- 
du vjerna Kristu svom — nek vlada 

Bog mladosti našom, n 
J : nek vl 
u = OJ člij . a a 
.*eK ravna Bog svaku obitelj 
ia život bude svet — u domu ka 
tkvu da ljube, . vjek spremni za nju 
trpjet, mrijet. — Oj čuj nas... : 
E vlada Bog, nek vlada tamo 
gdje nauke se diže hram — da naš se 
rod do neba digne, u Vjeri sja ko 
sunca plam. — Oj čuj nas... 


Vjerujem u Bo Ž 

ruje ga Oca svemožn 

Stvoritelja neba i na zemlji či 

Gem u Krista Sina jedinoga — 
cu Bogu u svem vazda jednakoga. 
ki oi u Duha, koji život daje — 

: | od 
sa s Ocem, Sinom vječno slava 


Svef, svei, svet | 
vet, , presvet — svemo- 
gući Gospod Bog — o Bože Sabaol. 


Ovdje je sada Sin ži 

vdji voga Boga — 

i. sada o: svega MVEta 

— Ovdje je sada sva neb i 

na tom oltaru. Me ha- 
Ovdje je sada hrana sviju gladnih 

soje e sada pilo sviju žednih — 
Je je sada utjeh i žni 

kisa Jeha svih tužnih — na 

Lijepa si, lijepa, Djevo Marijo, tebe 
vijek časti rajska družina — Anđeli 
lijepo pjevaju, tebi čast vijekom davaju. 

Pogledaj na nas, milena Mati, svrni 
k sirotam pogled svoj zlati — usliši 
nas, o Majčice, ne odbij svoje dječice. 

Ti si nam zvijezda, jedina nada, po- 
sred zemaljskih tuga i jada — koji se 
tebi utiče, utjehu slaiku naći će. 

Ti si nam vrutak milja i sreće, koji 
te zovu, propasti ne će — koji te ljubi, 
ti ćeš mu pribavit slavu nebesku. 


Zdravo, Djevo, svih milosti puna, 
vječnog sunca ogrnu te sjaj — oko 
čela zvjezdana ti kruna, ispod nogu 


stenje pakla zmaj — Rajska Djevo, 
Kraljice Hrvata, naša majko, naša zoro 
zlata —+ odanih ti srca primi dar, pri- 


mi čiste ljubavi nam žar! 

Blažena si, jerbo sva si čista, zmijin 
dah ne okuži ti grud — zvijezda sre- 
će i nama da blista, noći grijeha _ mrak 
rasprši hud — Rajska... 

Nevjera se od Isusa dijeli, na puk 
Božji sipa strijela roj — ti nad nama 
plašt razastri bijeli, brani Gospo, brani 
narod svoj — Rajska... 

Pun sjaja cvijet je jedan u bašći ne- 
beskoj, sve časti, slave Vrijedan, svud 
šaljuć odsijev SVOj — Tko k njemu oči 
digne, mah stiša mu se jad, sya tuga 
njega mine i uiješen je tad. 

Cvijet rajski vijekom cvate | širi slatki 

dah i anđeli ga prate, a paklu on je strah 
— U njemu moć je, snaga i život za 
sav svijei, a Majka naša draga taj di- 
Votni je cvijet. 
Od Marije se sjaje njen zemni za- 
Vičaj, čudesa puna sva je, sav divi joj 
se raj — Duh Sveti do nje hrli, sjen 
baca na taj lijer, ko Majku Sin je 
grli, a Otac kano kćer. 

O Marijo, o Cvijete, milosti prepun 
svih, do tebe pjesme lete, ko Cvijeće 
Primi njih —. Vrlinom dušu krasi, o 
Majko, puku svom, na samrti nas spasi, 
U rajski vodi dom. 

Jutarnja molitva 

Anđeo“ Gospodnji . . +, +. 

Molitva prije i poslije jela 

Spomeni še < eg) +. 7 o. > 
Večernja molitva. . , +. +. 
Kratke misne _ molitve 

Sv. Ispovijed . pje oeke | 

SVO SKEEIEBST s eo a I o. A a. ad 
Oprosna molitva... +4. 


Razne molitve 
sv Ksunića +714 aje 
Litanije Presv. Srca Isusova 
Litanije lauretanske . . ., 
Litanije sve Josipa # dz o eV og 
Molitva sv. Josipu za sv. čistoću X 
Prije blagoslova: Divnoj dakle Tajni ovoj 
Poslije blagoslova: Pohvale imenu Božjemu 
Molitva sv. Tereziji 
Pobožni“ uždasši =5 04 <a bea jan 
Posvetna_ molitva Presv. Srcu Isusovu 
Molitva Majci Božjoj za sv. čistoću . 
Molitva za vjerne mrtve 
Molitva zat mic e e ee Zla 0 
Molitva za svaku potrebu . 
Molitva djece za roditelje 

gasu s 

Djelo _ vjere. ,,. o 


LU 
Djelo ufanja — Djelo ljubavi 
Četiri posljednje stvari čovjeka 
Obnova krsnog zavjeta . .', 


Pjesme 
U to vrijeme Godište. a a o i 
S rajskih visina . amar 
Do nebesa KE aca co 
O Srce Sina Božjega .,... : 
Sunašce na počin palo . 
Zdravo Tijelo Isusovo re 


Sa nebesa sad će doći 
Spasitelju dobri Isukrste 
Srce Božansko Isusa moga S 
Nek vlada DOO! e ho 6 BE | : 

